
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση γενικού πολεοδομικού σχεδίου του οικισμού Γρεβενών Δή¬ 
μου Γρεβενών (Ν. _Γρεβενών).. 1 

Χαρακτηρισμός ως διατηρητέων τριάντα τεσσάρων (34) κτιρίων 
που βρίσκονται εντός του ρυμοτομικού σχεδίου του Δήμου Αίγι¬ 
νας (Ν. Αττικής) και καθορισμός ειδικών όρων και περιορισμών 
δόμησης. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 67403/3447 (1) 

Έγκριση γενικού πολεοδομικού σχεδίου του οικισμού Γρεβενών Δήμου 
Γρεβενών (Ν. Γρεβενών). . 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α’) και ει¬ 
δικότερα το άρθρο 3. 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α’) και ειδικότερα το άρθρο 23 παράγρ. 1. 

3. Τις διατάξεις της παρ. 1 του άρθρου 19 του Ν. 1849/1989 «επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής Κατοικίας και άλλες διατάξεις» (ΦΕΚ 113/Α"). 

4. Τις διατάξεις του άρθρου 41 του Ν. 1975/1991 «είσοδος - έξο¬ 
δος, παραμονή, εργασία, απέλαση αλλοδαπών, διαδικασία αναγνώρι¬ 
σης αλλοδαπών προσφύγων και άλλες διατάξεις» (ΦΕΚ 184/Α’). 

5. Την ΐ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του.Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (ΦΕΚ 702/Β'/4.9.1991). 

6. Την αριθ. 37046/1807/11.7.1987 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του γενικού πολεοδομικού σχεδίου (ΓΠΣ) Γρεβενών 
(Ν. Γρεβενών)» (ΦΕΚ 628/Δ"). 

7. Το αριθ. 1027/15.6.1987 έγγραφο του Τμήματος Πολεοδομίας 
και Π.Ε. προς το Δήμο και τους αρμόδιους φορείς. 

8. Την αριθ. 247/1987 γνωμοδότηση του Δημοτικού Συμβουλίου 
Γρεβενών. 

9. Το αριθ. 19150/87 έγγραφο του Υπουργείου Βιομηχανίας, Ενέρ¬ 
γειας και Τεχνολογίας. 

10. Το αριθ. 4665/87 έγγραφο της Διεύθυνσης Δασών Νομαρχίας 
Γρεβενών και την από 18.8.1987 συνημμένη σ’ αυτό γνωμοδότηση 
της Ε.Ν.Ε. 


11. Το αριθ. 715 Φ.699.1/87 έγγραφο της Πυροσβεστικής Υπηρε¬ 
σίας Γρεβενών. 

12. Το αριθ. 1822/87 έγγραφο του Τμήματος Υγιεινής Νομαρχίας 
Γρεβενών. 

13. Το αριθ. 526313/87 έγγραφο του Ελληνικού Οργανισμού Του¬ 
ρισμού. 

14. Το αριθ. 1016/65/7-β/87 έγγραφο της Αστυνομικής Διεύθυν¬ 
σης Γρεβενών. 

15. Το αριθ. 900/87 έγγραφο της ΙΕ' Εφορείας Προϊστορικών και 
Κλασσικών Αρχαιοτήτων του Υπουργείου Πολιτισμού. 

16. Το αριθ. 1052/87 έγγραφο της 1ης Εφορείας Βυζαντινών Αρ¬ 
χαιοτήτων Υπουργείου Πολιτισμού. 

17. Το αριθ. Φ.288.6/050758/87 έγγραφο της Δημόσιας Επιχεί¬ 
ρησης Ηλεκτρισμού. 

18. Το αριθ. 8.282/87 έγγραφο της Διεύθυνσης Οικισμού Κοζάνης. 

19. Το γεγονός ότι οι υπόλοιποι φορείς δεν απάντησαν μέχρι σήμερα. 

20. Την αριθ. 2/πρ.4/7.6.1988 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Γρεβενών, αποφασί¬ 
ζουμε: 

1) Εγκρίνεται το γενικό πολεοδομικό σχέδιο του οικισμού Γρεβενών 
του Δήμου Γρεβενών (Ν. Γρεβενών), όπως τα όριά του προσδιορίζονται 
με κόκκινη γραμμή στο χάρτη Π. 1.11 σε κλίμακα 1:5.000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού Γρεβενών για πληθυ- 
σμιακό μέγεθος για την επόμενη πενταετία της τάξης των 13.000 κα¬ 
τοίκων, όπως φαίνεται στο χάρτη Π. 1.11 με: 

α) Την ένταξη στο σχέδιο του προϋφισταμένου του έτους 1923 οικι¬ 
σμού Βαροσίου, την επέκταση του σχεδίου πόλης σε εκτάσεις πυκνοδο- 
μημένες, αραιοδομημένες και αδόμητες καθώς και τη δημιουργία τεσ¬ 
σάρων πολεοδομικών ενοτήτων με μέση πυκνότητα οικήσεως και μέσο 
συντελεστή δόμησης ως εξής: 


α/α 

Πολεοδομική 

ενότητα 

Μέση πυκνότητα 
κατ/Ηα 

Μέσος 

Σ.Δ. 

1 . 

Κούρβουλο 

113 

0,85 

2. 

Κέντρο 

150 

1,62 

3. 

Μεράς 

133 

1,16 

4. 

Βαρόσι (Μάνα Κισλάς παραποτάμια) 

116 

0,86 


όπως φαίνονται στο χάρτη Π. 1.4- 1.5 σε κλίμακα 1:5.000, και . 
β) Τον προσδιορισμό χρήσεων γης όπως φαίνονται στο χάρτη Π. 1.2, 
Π. 1^3.2 σε κλίμακα 1:5.000 και ειδικότερα: 

-Χωροθέτηση των κεντρικών λειτουργιών στην πολεοδομική ενό¬ 
τητα! «Κέντρο» με επέκτασή του προς ανατολάς και 3 τοπικών κέντρων 
στις νεοεντασσόμενες περιοχές (2 τοπικά κέντρα στο Βαρόσι - Κισλά και 
ένα σ;τις εργατικές κατοικίες). ' 

-Χωροθέτηση αγοράς νοτιοδυτικά της-γέφυρας προς Καλαμπάκα 
και δημιουργία χώρου εμποροπανήγυρης στην παραποτάμια ζώνη. 
-Αξιοποίηση και αναβάθμιση της παραποτάμιας ζώνης για τη δη- 

μιουργία χώρων πρασίνου και αναψυχής. 

-Δημιουργία 4 μικρότερων πυρήνων πρασίνου σε συσχετισμό με χώ¬ 
ρους εκπαίδευσης (Βαρόσι, Κισλά, εργατικές κατοικίες, αμπέλια). 

-Επέκταση των υπαρχουσών αθλητικών εγκαταστάσεων και δη¬ 
μιουργία 3 αθλητικών πυρήνων (ένας στο ανατολικό, ένας στο δυτικό 
άκρο της πόλης και ένας στην περιοχή Τσακάλια). 

-Δημιουργία συγκροτήματος λυκείου-γυμνασίου στην περιοχή Λει- 
βάδι. 

-Δημιουργία νέων δημοτικών σχολείων και νηπιαγωγείων. 

-Δημιουργία πνευματικού κέντρου στη θέση Λειβάδι και Μουσείου 
στον ανακαινισμένο «Μύλο του Μπουσίου». 

-Μεταφορά του αγροτικού κτηνιατρείου. 

-Δημιουργία 3 νέων παιδικών σταθμών. 

-Μεταφορά του ΚΑΠΗ Γρεβενών. 

-Μεταφορά της Πυροσβεστικής Υπηρεσίας και χωροθέτησή της στο 
τρίγωνο που σχηματίζουν οι δρόμοι προς Έλατο και Κρανιά. 

-Χωροθέτηση του σταθμού ΚΤΕΛ σε γήπεδο που βρίσκεται μετά τη 
γέφυρα προς Καλαμπάκα. 

-Μεταφορά του νεκροταφείου σε νέα θέση νότια της πόλης. 

-Ανάπτυξη κατά τα λοιπά χρήσεων γενικής κατοικίας. 

γ. Τη γενική εκτίμηση των αναγκών σε γη (Ηα) για κοινωνική υπο¬ 
δομή στις πολεοδομικές ενότητες, όπως φαίνεται στον πίνακα Α- 

11.2.3. 

δ. Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών, όπως φαίνονται στο χάρτη Π. 1.7, Π. 1.8 
σε κλίμακα 1:5.000 και ειδικότερα: 

-Καθορισμός ζώνης ειδικών κινήτρων (ΖΕΚ) στα τοπικά κέντρα των 
γειτονιών «Κισλά» και «Εργατικές Κατοικίες». 

-Καθορισμός ζώνης προγραμμάτων εργατικής κατοικίας. 

Β. Τις προτάσεις για τη λήψη μέτρων προστασίας του περιβάλλοντος 
και τη δημιουργία αστικού και περιαστικού πρασίνου, όπως φαίνεται 
στους χάρτες Π.1.11 και Π.1.10 σε κλίμακα 1:5.000. 

Βασικότερες παρεμβάσεις είναι: 

-Προστασία του αισθητικού δάσους νότια του οικισμού. 

-Προστασία και αναβάθμιση-αποκατάσταση του υδατικού οικοσυ¬ 
στήματος του ποταμού Γρεβενίτη. 

-Απαγόρευση διοχέτευσης λυμάτων πόλης στον ποταμό. 

-Φύτευση-προστασία της παρόχθιας περιοχής και διαμόρφωση χώ¬ 
ρων αναψυχής και δικτύου πεζοδρόμων. 

-Δημιουργία τοπικών πάρκων - χώρων πρασίνου στις νεοεντασσόμε- 
νες περιοχές (Κισλάς, Εργατ. Κατοικίες). 

Γ. Τις προτάσεις για την οργάνωση των δικτύων μεταφορών, όπως 
φαίνεται στο χάρτη Π.2.1.2 σε κλίμακα 1:5.000. 

Βασικότερες προϋποθέσεις είναι: 

-Δημιουργία περιφερειακής παρακαμπτήριας αρτηρίας. 

-Δημιουργία «περιμετρικού δακτυλίου» στην περιοχή κεντρικών λει¬ 
τουργιών. 

-Δημιουργία δικτύου πεζοδρόμων και ποδηλατοδρόμων κατά μήκος 
του ποταμού. 

-Δημουργία χώρων στάθμευσης σ’ όλη την πόλη. 

-Μεταφορά του σταθμού ΚΤΕΛ νοτιοδυτικά της γέφυρας προς Κα¬ 
λαμπάκα. 


-Μεταφορά του σταθμού φορτηγών εκτός ορίων του οικισμού. 

-Διατήρηση του στρατιωτικού ελικοδρομίου για τις ανάγκες του Νο¬ 
σοκομείου. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής, όπως φαίνεται στους χάρτες Π.2.2.2, Π.2.3.2 / Π.2.4.2, 
Π.2.6.2 και Π.2.7.2 σε κλίμακα 1:5.000 και ειδικότερα: 

α) Δίκτυο ύδρευσης 

-Επέκταση του δικτύου στις νεοεντασσόμενες περιοχές. 

-Κατασκευή νέας δεξαμενής στο ΒΔ άκρο της πόλης. 

-Αλλαγή διαδρομής του καταθλιπτικού αγωγού στο Μερά. 

-Διοχέτευση ποσίμου νερού στην πόλη από τη δεξαμενή στον Κισλά. 

β) Δίκτυο ομβρίων-ακαθάρτων και αντιπλημμυρική προστασία. 

-Δημιουργία νέου δικτύου όμβριων. 

-Μετατροπή του υπάρχοντος παντορροϊκού δικτύου σε δίκτυο ακα¬ 
θάρτων και κατασκευή κέντρου βιολογικού καθαρισμού. 

-Διευθέτηση του ρέματος και κάλυψή του βόρεια από το Βαρόσι. 

γ) Ενεργειακό-τηλεπικοινωνιακό σύστημα. 

-Δημιουργία υποσταθμών και επέκταση δικτύου στις περιοχές επέ¬ 
κτασης. 

-Επέκταση του τηλεπικοινωνιακού δικτύου στις νεοεντασσόμενες πε¬ 
ριοχές με υπόγεια καλώδια. 

-Συνέχιση του καλωδίου προς Καλαμίτσι. 

Δ. Τις προτάσεις για την πυροπροστασία της περιοχής και προστασία 
από σεισμούς (χάρτης 3.1.2/3.2, κλίμακα 1:5.000) και ειδικό- 
τερα: 

-Χωροθέτηση πυροσβεστικής υπηρεσίας στο τρίγωνο των οδών προς 
Έλατο και Κρανιά. 

-Δημιουργία νέων σημείων υδροληψίας στις περιοχές επέκτασης. 

-Καθορισμός χώρων συγκέντρωσης πληθυσμού σε περίπτωση θεο¬ 
μηνιών. 

-Δημιουργία ζωνών πυρασφαλείας γύρω από τα περιαστικά δάση. 

Ε. Αντίτυπα των παραπάνω ένδεκα (11) πρωτοτύπων χαρτών και 
ενός (1) πίνακα που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών, με την 67403/1992 πράξη του, δημο¬ 
σιεύονται σε φωτοσμίκρυνση με την παρούσα απόφαση. 

2) Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων σε 
συνδυασμό με τις διατάξεις του Ν. 1577/1985 (ΦΕΚ 210/Α’). 

Η ισχύς της παρούσας απόφασης αρχίζει από τις 6.2.1989 ημέρα 
δημοσίευσης της 69128/3962/10.10.1988 απόφασης του Αν. 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
62/Δ’). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Σεπτεμβρίου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 79769/5180 (2) 

Χαρακτηρισμός ως διατηρητέων τριάντα τεσσάρων (34) κτιρίων που 

-βρίσκονται εντός του ρυμοτομικού σχεδίου του Δήμου Αίγινας (Ν. 

Αττικής) και καθορισμός ειδικών όρων και περιορισμών δόμησης. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (ΦΕΚ 210/Α’), όπως τροποποιή¬ 
θηκαν με το άρθρο 1 (παρ. 1 και 2) του Ν. 1772/1988 «τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις» 
(ΦΕΚ 91/Α-). 

2. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημ. Έργων «καθορισμός αρμο¬ 
διοτήτων του Υφυπουργού Περιβάλλοντος, Χωροταξίας και Δημ. Ερ¬ 
γων Χρήστου Κατσιγιάννη» (ΦΕΚ 702/Β'). 

3. Την 67598/758/16.6.1992 απόφαση «μεταβίβαση αρμοδιοτή¬ 
των του Υφυπουργού Περιβάλλοντος, Χωροταξίας και Δημ. Έργων στο 
Γενικό Γραμματέα, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περιβάλλοντος, Χω¬ 
ροταξίας και Δημ. Έργων» (ΦΕΚ 435/Β"). 

4. Την από 4.12.91 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

5. Το οικ./101397/13280/4.12.91 έγγραφο του Τμήματος Πα¬ 
ραδοσιακών Οικισμών της Δ/νσης Πολεοδομικού Σχεδιασμού. 

6. Το γεγονός ότι παρήλθε άπρακτη η προθεσμία που προβλέπεται 
από την παρ. 2 του άρθρου 4 του Ν. 1577/1985 «ΓΟΚ» (ΦΕΚ 210/ 
Α'), χωρίς να περιέλθουν στη Δ/νση Πολεοδομικού Σχεδιασμού, Τμήμα 
Παραδοσιακών Οικισμών, τυχόν αντιρρήσεις των ενδιαφερομένων, 
αποφασίζουμε: 

1. Χαρακτηρίζονται ως διατηρητέα τα τριάντα τέσσερα (34) κτίρια 
που έχουν πρόσωπο επί της παραλιακής Λεωφόρου Δημοκρατίας της 
πόλης της Αίγινας (Ν. Αττικής), στο τμήμα της από την οδό Ηρειώτη 
έως τη συμβολή της με την οδό Αιγινήτου, όπως αυτά φαίνονται με αύ- 
ξοντα αριθμό από 1 έως και 34 και μαύρη διαγράμμιση στο σχετικό 
πρωτότυπο διάγραμμα σε κλίμακα 1:1.000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την 79769/ 
1992 πράξη του και που αντίτυπό του σε φωτοσμίκρυνση δημοσιεύεται 
με την παρούσα απόφαση. 


2. Στα κτίρια με αύξοντα αριθμό 14 και 19 χαρακτηρίζεται ως δια¬ 
τηρητέο μόνο το ισόγειο. 

3. Στα χαρακτηριζόμενα ως διατηρητέα κτίρια: 

α) Απαγορεύεται κάθε αφαίρεση, αλλοίωση ή καταστροφή των επιμέ- 
ρους αρχιτεκτονικών και διακοσμητικών τους στοιχείων όχι όμως και 
των πάσης φύσεως προσκτισμάτων ή προσθηκών που δεν ταυτίζονται 
με τα παραδοσιακά πρότυπα και αλλοιώνουν τον γενικό αρχιτεκτονικό 
χαρακτήρα των κτιρίων. Τα προσκτίσματα καθορίζονται από την 
ΕΠΑΕ. 

β) Στα χαρακτηριζόμενα με την παρούσα απόφαση διατηρητέα κτίρια 
απαγορεύεται οποιαδήποτε προσθήκη, επιτρεπομένων μόνο των τε¬ 
λείως απαραίτητων μικρών προσθηκών για λόγους χρήσης και υγιεινής 
και των επισκευών του εκσυγχρονισμού των εγκαταστάσεων, της στατι¬ 
κής ενίσχυσης των κτιρίων, χωρίς να αλλοιωθεί ο αρχιτεκτονικός χαρα¬ 
κτήρας των κτιρίων και να θιγούν τα αρχιτεκτονικά στοιχεία. 

4. Επιβάλλεται η απομάκρυνση: α) των επιγραφών ή διαφημίσεων 
από τα κτίρια του Μετώπου της παραλιακής λεωφόρου του λιμανιού της 
Αίγινας, και β) των μη αυθεντικών προστεγασμάτων καθώς και κινη¬ 
τών προστεγασμάτων (τεντών) χωρίς κατακόρυφα στηρίγματα επί των 
προσόψεων των κτιρίων, καθώς επίσης και προστεγασμάτων με κατα¬ 
κόρυφα στηρίγματα επί των οδών και πλατειών εφόσον δεν έχουν εγκρι- 
θεί από την ΕΠΑΕ. 

5. Απαγορεύεται η τοποθέτηση προθηκών ή η ανάρτηση ενδυμάτων 
ή άλλων εμπορευμάτων στις προσόψεις των κτιρίων στους τοίχους ή στα 
κουφώματα αυτών. 

Η αρμόδια Υπηρεσία του ΥΠΕΧΩΔΕ, σύμφωνα με τις διατάξεις του 
από 15.4.88 Π. Δ/τος (ΦΕΚ 317/Δ’), θέτει προθεσμία για την συμ¬ 
μόρφωση των υποχρέων. Μετά την άπρακτη πάροδο της προθεσμίας 
επιβάλλονται οι νόμιμες κυρώσεις. 

6. Για την εκτέλεση οποιασδήπστε εργασίας στα παραπάνω κτίρια 
απαιτείται η έκδοση άδειας μετά από έγκριση της ΕΠΑΕ. 

7. Οποιαδήποτε επέμβαση στα κτίρια αυτά κατά παράβαση των δια¬ 
τάξεων της παρούσας απόφασης θεωρείται αυθαίρετη και υπόκειται στις 
διατάξεις περί Αυθαιρέτων του Ν. 1337/1983 (ΦΕΚ 33/Α'). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Αυγούστου 1992 

Με εντολή Υφυπουργού 
Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 


Καηοδιστρίου 34 
104 32 

22.3211 ΥΡΕΤ ΘΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

• Για φωτοαντίγραφα παλαιών τευχών στην οδό Σολωμου 51 τηλ.: 52.48 141 

• Τμήμ α πληροφόρησης:- Για τα δημοσιεύματα των ΦΕΚ Καηοδιστρίου 25 τηλ.: 52.25.713 - 82.48.54/ 

* 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες^ τηλ.. 52.48.32θ| 


Τιυέο κατά τεύχοο της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος .θέλετε. Θα σας αποστέλλεται με το Ταχυδρομείο. 

-— - ---- 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


α) Για 
β) » 
γ) » 
δ) » 
ε) » 
στ) » 

ζ) » 

η) » 
θ) » 
ι) » 
ια) Για 


Η ετήσια συνδρομή είναι: 

το Τεύχος Α’ 

» » Β' 

» » Γ' 

» » Δ' 

» » Αναπτυξιακών Πράξεων 

» » Ν.Π.Δ.Δ. 

» » ΠΑΡΑΡΤΗΜΑ 

» » Δελτ. Εμπ.& Βιομ. Ιδ. 

» » Αν. Ειδικού Δικαστηρίου 

» » Α.Ε, & Ε.Π.Ε. 

όλα τα Τεύχη 


>31 Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

13.000 Δρχ. 650 

23.000 » 1.150 

7.000 » 350 

22.000 » 1.100 

15.000 » 750 

7.000 » 350 

4 000 » 200 

7.000 » 350 

2 000 » 100 

50.000 » 2.500 

100.000 » 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









